
Z A P I S N I K
25. sjednice Vijeća Mjesnog odbora Donja Dubrava
održane 26. svibnja 2023.
u sjedištu Mjesnog odbora, Vrpoljska 10
s početkom u 18,00 sati

NAZOČNI ČLANOVI VIJEĆA:

Vladimir Matić, Hrvoje Sekušak, Nikola Glasnović, Marija Margetić, Gordana Marković, Igor Salopek i Dorotea Šafranić.
Predsjedava Vladimir Matić, predsjednik Vijeća.

Zapisnik vodi Marija Margetić.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 25. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 24. sjednice Vijeća, održane 21. travnja 2023.

Na prijedlog predsjednika Vijeće jednoglasno utvrđuje

D N E V N I   R E D

1. Aktualna komunalna problematika;

2. Pitanja, prijedlozi i obavijesti

Ad 1. 

Predsjednik usmeno obavještava nazočne o predmetu rasprave i odlučivanja.


U raspravi sudjeluju: Vladimir Matić, Hrvoje Sekušak, Nikola Glasnović, Marija Margetić, Gordana Marković, Igor Salopek i Dorotea Šafranić.

U raspravi je istaknuto:

- da se zbog učestalosti pritužbi građana postavi prometno ogledalo u ulici Banatski odvojak na križanju s Banatskom ulicom. 
- predlaže se ukloniti raslinje koje smeta kod ulica Jorgovanska k.br. 2 i Dubrava k.br. 12, te da se obavijesti Zrinjevac i Telekom da se oslobode vodovi, a također je raslinje ušlo u električne kablove, pa je potrebno obavijestiti i Elektru.
- potrebno je provesti regulaciju prometa – na izlazu iz Eurospina na Štefanovečki zavoj, dječje igralište je u neposrednoj blizini. 
- na samom ulazu u Dubravu, okretište Dubrava, na ulici Dubrava gdje se nalazi stanica Hitne pomoći i nekadašnja pošta, nalazi se zemljište i zgrada koja je u posjedu Grada Zagreba, a koja je zapuštena i ruglo na ulazu u Dubravu, te se traži očitovanje nadležnog gradskog ureda.
- na Štefanovečkoj cesti kod k.br. 2  /bivše skladište Jelen/ grane stabala ometaju prolaz prolaznika na nogostupu, te molimo komunalnog redara da izađe na teren i poduzme odgovarajuće radnje.   

Vijeće jednoglasno donosi

a)
Z A K LJ U Č A K
o prijedlogu postavljanja prometnog ogledala

1. Predlaže se, zbog učestalosti pritužbi građana, a s ciljem povećanja preglednosti kretanja motornih vozila, da se postavi prometno ogledalo u ulici Banatski odvojak na križanju s Banatskom ulicom. 
2. Ovaj zaključak dostavlja se Vijeću Gradske četvrti Donja Dubrava na daljnje postupanje.
b)

Z A K LJ U Č A K

o prijedlogu sanacije i uređenja zapuštenog zemljišta

 i objekta u posjedu Grada Zagreba

1. Na ulici Dubrava, kod okretišta tramvaja u Dubravi, nalazi se zemljište i zgrada u posjedu Grada Zagreba (stanica Hitne pomoći, nekadašnja pošta, itd.), a koji su zapušteni i ruglo na glavnoj prometnici kojom se ulazi na područje Dubrave.

2. Predlaže se da nadležni Gradski ured za upravljanje imovinom i stanovanje, ukoliko nema drugih planova (npr. rušenje i novi arhitektonski projekt) poduzme odgovarajuće korake radi sanacije i uređenja predmetne čestice i pripadajućeg objekta.

3. Traži se povratna obavijest o poduzetim radnjama.

4. Ovaj zaključak dostavlja se Vijeću Gradske četvrti Donja Dubrava na daljnje postupanje.

c)

Z A K LJ U Č A K
o prijedlogu regulacije prometa 

u dijelu Štefanovečkog zavoja I.
1. Predlaže se da se izvrši potrebna sigurnosna regulacija prometa primjerena prilikama na terenu, a odnosi se na kolni izlaz s parkirališta trgovačke kuće Eurospin na Štefanovečki zavoj I. radi povećanja sigurnosti sudionika u prometu, a osobito s obzirom da se u neposrednoj blizini nalazi dječje igralište.

2. U svezi navedenoga traži se postavljanje prometnoga znaka oznake „STOP“ na izlazu iz parkirališnog prostora na cestovnu prometnicu (Štefanovečki zavoj I.) kao i iscrtavanje pješačkog prijelaza (zebra) neophodnog kao mjere podizanja sigurnosti kretanja pješaka.
3. Ovaj zaključak dostavlja se Vijeću Gradske četvrti Donja Dubrava na daljnje postupanje.
d)
Z A K LJ U Č A K
o prijedlogu uklanjanja raslinja i grana stabala

1. Traži se izvid komunalnog redara, utvrđivanje činjeničnog stanja i poduzimanje odgovarajućih mjera na sljedećim adresama:
a) Jorgovanska k.br. 2 i Dubrava k.br. 12 gdje je izraslo raslinje prijetnja vodovima Telekoma i Elektre.
b) Štefanovečka cesta, kod k.br. 2  /bivše skladište Jelen/ gdje grane stabala ometaju kretanje prolaznika po nogostupu.

2. Ovaj zaključak dostavlja se Vijeću Gradske četvrti Donja Dubrava na daljnje postupanje.


Ad 2. Pitanja, prijedlozi i obavijesti

S obzirom da nije bilo pitanja i prijedloga predsjednik zaključuje sjednicu.

Dovršeno u 18,50 sati.
KLASA: 024-08/23-003/1039
URBROJ:251-13-11-4/004-23-2
Zagreb, 26. svibnja 2023.
Zapisnik sastavila

Marija Margetić

PREDSJEDNIK VIJEĆA

Mjesnog odbora Donja Dubrava
Vladimir Matić
